એ સ્કેચની ઝૂમ કરેલી ઇમેજને ડેસ્કટોપ પર સેવ કરીને મૂકી દીધા પછી વિભાકરે આગળની તારીખો ખંખોળવાનું શરૂ કરી દીધું. એ ખૂની પકડાયો કે નહીં એ સમાચાર જાણવાની ઉત્કંઠા એટલી તીવ્ર બની હતી કે એક પછી એક ટેબ્લોઇડના છેક આજની તારીખ સુધીના બધા સમાચાર ઉપર એણે નજર ફેરવી લીધી. આ બધી કસરતમાં રાતના ત્રણ વાગી ચૂક્યા હતા એટલે શરીર થાક્યું હતું. ખૂની હજુ સુધી પકડાયો નહોતો એની હતાશા સાથે એ પલંગમાં આડો પડ્યો.